पाएं अपने शहर की ताज़ा ख़बरें और फ्री ई-पेपरडाउनलोड करें
विदिशा। गुरुवार को जिले के कई हिस्सों में चली आंधी से जहां कई मकानों की चद्दरे उड़ गईं, वहीं कई पेड़ और खंभे धराशायी हो गए। इस दौरान पक्के मकानों की दीवारें भी ढह गईं। इसके अलावा गंजबासौदा में ओएचई लाइन टूटने से रेलवे अप ट्रैक प्रभावित रहा।तेज हवा के कारण गंजबासौदा और विदिशा क्षेत्र में बिजली सप्लाई ठप सी रही। जिले में करीब एक हजार बिजली पोल टूट गए हैं।बिजली कंपनी के अधिकारियों के अनुसार बताया जा रहा है कि बिजली कंपनी के तीन दिन में ५ करोड़ रुपए से ज्यादा का नुकसान हो चुका है। वहीं गुलाबगंज में एक मकान गिरने से पांच बच्चे दब गए जिन्हें पड़ोसियों ने बचाया। दो बच्चियां इस हादसे में बुरी तरह घायल हो गईं। वहीं बीएसएनएल एक्सचेंज को २४ घंटे तक बिजली नहीं मिली। इस वजह से गुरुवार शामको बीएसएनएल का नेटवर्क सिस्टम पूरी तरह बंद होने का खतरा मंडरा गया। वहीं बुधवार से गुल हुई बिजली गुरुवार शाम तक नहीं आई। इस वजह से गुरुवार को नगरपालिका ने एक
बूंद भी पानी सप्लाई नहीं किया। इसके अलावा नटेरन ब्लाक के ग्राम रिनियां में आई तेज आंधी के कारण करीब एक दर्जन घरों के छप्पर उड़ गए। वहीं गांव में आधा दर्जन से ज्यादा बिजली पोल गिर गए। जिलेभर में सप्लाई प्रभावित
अटल ज्योति अभियान के शुभारंभ पर कई लोग सवाल खड़े कर रहे हैं। अधिकारी ये कहने से नहीं चूक रहे है कि अटल ज्योति अभियान के शुरू होते ही बिजली कंपनी के कामों की बर्बादी शुरू हो गई। मंगलवार से अब तक जिले में करीब एक हजार पोल धराशायी हो गए हैं। विदिशा क्षेत्र में नए पोल टूटे हैं वहीं बासौदा क्षेत्र में तेज आंधी के कारण पुराने पोल भी टूट
गए। बिजली कंपनी के जीएम वीके सिन्हा का कहना है कि इन तीन दिनों में करीब ५ करोड़ का नुकसान होने की आशंका है।
फेल हो जाता पूरा नेटवर्क
सोया फैक्ट्री के फीडर में फाल्ट होने से उच्च दाब पर काम करने वाले संस्थानों को बिजली २४ घंटे से ज्यादा समय तक नहीं मिली। बीएसएनएल एक्सचेंज की बिजली सप्लाई बुधवार शाम से बंद हुई और गुरुवार को रात सप्लाई शुरू हो सकी। एक्सचेंज के जनरेटर की क्षमताएं १४-१६ घंटे बिजली देने की हैं। एक्सचेंज को जब २४ घंटे से अधिक समय
तक बिजली नहीं मिली तो अधिकारी घबरा गए और उन्होंने भोपाल के अपने अधिकारियों को इस संबंध में जानकारी दी। बीएसएनएल के टीडीएम एलके जैन का कहना है कि गुरुवार शाम तक जनरेटर जवाब देने वाले थे। डर था कहीं पूरी नेटवर्क सिस्टम बंद न हो जाए। करारिया में दूसरे दिन भी नुकसान ग्राम करारिया में दूसरे दिन भी आंधी के
कारण नुकसान हुआ। करारिया-कोटरा के बीच करीब एक दर्जन बिजली पोल टूट गए हैं। खासबात ये है कि पुराने पोल ज्यों के त्यों खड़े हुए हैं लेकिन नए पोल टूट गए। ग्रामीणों का कहना है कि नए पोल घटिया क्वालिटी के हैइसलिए इतना नुकसान हुआ। गांव में कांग्रेस नेता शशांक भार्गव पहुंचे और ग्रामीणों से चर्चा की। करारिया चौराहे निवासी पर्वत यादव,
जगन्नाथसिंह, दीपक, राजमोहन ने बताया कि आंधी के कारण चौराहे की एक दर्जन से ज्यादादुकानें पूरी तरह बर्बाद हो गईं।
नपा ने नहीं किया एक बंूद भी पानी सप्लाई
सोया फैक्ट्री स्थित फीडर में फाल्ट आने से वाटर वक्र्स की बिजली सप्लाई बंद रही। इस वजह से
गुरुवार को एक बूंद भी पानी सप्लाई नहीं किया गया। एक तरफ बिजली गुल और दूसरी तरफ पानी
नहीं मिलने से शहर के लोग परेशान हो गए। वहीं गुरुवार को भी दिनभर वाटर वक्र्स पर बिजली सप्लाई
नहीं हो सकी। शाम सात बजे के बाद ही फाल्ट सही किया गया। वाटर वक्र्स प्रभारी युधिष्टर भदौरिया ने
बताया कि बिजली नहीं मिलने के कारण पानी सप्लाई नहीं हुआ। शुक्रवार को भी दिक्कत आ सकती है।
मकान में दब गए ५ बच्चे
गुलाबगंज। करीब पौने ४ बजे आई तेज आंधी में नंदकिशोर कुशवाह के मकान की दीवार गिर गई। वहीं सीमेंट की चादरें उड़ गईं। इस हादसे में नंदकिशोर के बच्चे आरती(१२), चांदनी(१०), खुशबू(७), देवेंद्र(३) और आठ महीने की
एक बच्ची मकान में दब गए। घटना के वक्त नंदकिशोर मकान पर ढंकने के लिए पॉलीथीन लेने गए थे। बच्चों को दबा देख पड़ोस के लोग एकत्रित हुए और उन्हें बचाया।
एसएटीआई को नहीं मिली बिजली
फाल्ट के कारण एसएटीआई की भी गुरुवार से बिजली सप्लाई बंद रही। गुरुवार शाम तक ऐसी ही स्थिति बनी रही। कक्षाओं में बैठे इंजीनियरिंग छात्र-छात्राओं और शिक्षकों को दिक्कत का सामना करना पड़ा। संस्थान के पीआरओ प्रो. संदीप सराफ ने बताया कि दिनभर बिजली सप्लाई ठप रहने से बेहद दिक्कत का सामना करना पड़ा।
रिनियां में गिरे खंभे
नटेरन ब्लाक के ग्राम रिनियां में तेज के कारण आधा दर्जन बिजली के पोल गिर गए। इस वजह से वहां बिजली सप्लाई बंद रही। इसके अलावा करीब एक दर्जन घरों के छप्पर और चादरें उडऩे से लोगों का लाखों का नुकसान हो गया। गांव के
रामबाबू तिवारी ने बताया कि आंधी के कारण छुट्टू भैया, बृजेशकुमार, दीपक तिवारी, गोपालसिंह मैना सहित कई लोगों के मकान की चादरें उड़कर गईं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva zho_Hant eng_Latn